Document ID: /roh_data/filtered/swiss_laws_in_ROHinterleaved.jsonl.gz/43438

This text was translated from DE into Rumantsch Grischun.

Die Verfolgung und Beurteilung der Widerhandlungen nach den Artikeln 115–120 und 120d obliegt den Kantonen. Ist eine Widerhandlung in mehreren Kantonen begangen worden, so ist zur Verfolgung derjenige Kanton zuständig, der diese zuerst aufnimmt.

La persecuziun ed il giudicament da las cuntravenziuns tenor ils artitgels 115–120 e 120d èn chaussa dals chantuns. Sch’ina cuntravenziun è vegnida commessa en plirs chantuns, è quel chantun cumpetent per la persecuziun che la cumenza sco emprim.